Ludvík Souček

Ludvík Souček (17. máj 1926, Praha, Prvá česko-slovenská republika – † 26. december 1978 Praha, Česko-Slovensko) bol popredný český spisovateľ science fiction (najmä pre mládež) a literatúry faktu, v ktorej popularizoval tzv. záhadologické teórie. Je jedným z najvýznamnejších a najpopulárnejších českých spisovateľov sci-fi 20. storočia, niekoľkokrát zvíťazil v čitateľských anketách o najobľúbenejšieho autora. Preložil Spomienky na budúcnosť od Ericha von Dänikena.

Životopis
Po štúdiách na lekárskej fakulte Karlovej univerzity v Prahe pracoval ako asistent na stomatologickej klinike. Potom vstúpil do Česko-slovenskej ľudovej armády a dva roky strávil v Kórejskej ľudovodemokratickej republike ako vojenský lekár. Neskôr pracoval na ministerstve národnej obrany, v armádnej redakcii Česko-slovenskej televízie a v nakladateľstve Albatros. 

 Dielo 
 Hrajeme maňáskové divadlo (1951) - divadelná teória
 Hrátky kolem křižovatky (1962) - detská kniha
 Jak se světlo naučilo kreslit (1963) - teória fotografie
 Cesta slepých ptáků (Cesta slepých vtákov, 1964, 1976, trilógia v jednom zväzku 1989, 1999 po slovensky 1969) - sci-fi román
 Krotitelé ďáblů (1965) - dobrodružný román
 Co oko nevidí (1965) - teória fotografie
 Cesta k moderní fotografii (1966) - teória fotografie
 Cesta slepých ptáků II. Runa rider (1967, 1976, 1999) - sci-fi román
 Cesta slepých ptáků III. Sluneční jezero (1968, 1976, 1999) - sci-fi román
 Případ ztraceného suchoplavce (1968) - dvojica noviel, detektív Martin Anděl
 Bratři Černé planety (1969) - zbierka sci-fi poviedok
 Operace „Kili“ (1970) - zbierka sci-fi poviedok; časť nákladu zničená zásahom cenzúry - v jednej poviedke sovietsky vojak nadáva a súloží
 Záhada S M (1970) - divadelná hra na základe sci-fi novely Pevnost bílých mravenců
 Případ Jantarové komnaty (Prípad Jantárovej komnaty, 1970, 1990, 2004 po slovensky 1983) - sci-fi román, detektív Martin Anděl
 Fotografujeme na cestách (1971) - príručka o fotografovaní
 Nebeské detektivky, senzace a záhady (1971) 
 Případ baskervillského psa (1972) - sci-fi román, detektív Martin Anděl
 Pevnost bílých mravenců (1972) - dve sci-fi novely
 Zájem Galaxie (1973) - zbierka sci-fi poviedok, vyšlo bez titulného príbehu
 Blázniví vynálezci (1974) - literatúra faktu, obsah opísaný názvom
 Tušení stínu (Tušenie tieňa, 1974 po slovensky 1984)
 Co zavinil Gutenberg (1975) - dejiny kníhtlače
 Rakve útočí (1976) - populárno-historická kniha o prvom nasadení námorných obrnencov USS Virgina - Merrimac a USS Monitor vo vojne Severu proti Juhu
 Tušení souvislosti (Tušenie súvislosti, 1978 po slovensky 1984)
 Blázni z Hepteridy (1980, 1986, 2000) - sci-fi román, pôvodne v časopise Letectví a kosmonautika 1972
 Obrazový opravník obecně oblíbených omylů (1981)
 Bohové Atlantidy (1983, 2000 - doplnené torzom románu Mnémosyné Inc.) - sci-fi román, pôvodne v časopise Svět v obrazech 1970
 Otazníky nad hroby (1982)  - populárno-historická kniha o smrti známych osobností hľadajúca nekonvenčné vysvetlenia
 Hippokratův slib (1985, 1997) - zbierka sci-fi poviedok

Preklady
Erich von Däniken: Vzpomínky na budoucnost (1969)
Robert A. Heinlein: Únos na Mars (1970) - preklad spoločne s V. Kajdošom

Referencie
Ondřej Neff: Literární sopka Ludvíka Součka. In Něco je jinak, Albatros, Praha 1981, s. 285 - 305.
František Novotný: Tlustý muž, který se smál. In: Ludvík Souček: Po stopách bludiček, AF 167, Brno 1992, s. 11 - 63.

Kategória:Osobnosti z Prahy
Kategória:Českí spisovatelia
Kategória:Českí spisovatelia science-fiction
Kategória:Českí spisovatelia pre deti a mládež
Kategória:Českí spisovatelia románov